**TÁJÉKOZTATÓ
A WALDORF-OSZTÁLYTANÍTÓ SZAKPEDAGÓGUS[[1]](#footnote-1)
SZAKIRÁNYÚ TOVÁBBKÉPZÉSRE JELENTKEZŐK SZÁMÁRA**

### A megszerezhető szakképzettség megnevezése

## Waldorf-osztálytanító szakpedagógus

### A szakirányú továbbképzés célja és tartalma

A szakirányú továbbképzés célja: pedagógusok felkészítése a magyar Waldorf-iskolák osztálytanítói feladatainak ellátására. A képzés az antropozófiai antropológiai, pszichológiai és pedagógiai ismeretek által alakítja ki a Waldorf-pedagógia emberképét, a gyermeki fejlődés sokoldalú szemléletét. A Waldorf iskolák hatályos kerettantervének megfelelően gyermekismereti és tanítás-módszertani tudást, valamint kompetenciákat alakít ki az 1–8. évfolyamon kötelező és szabadon választott tantárgyak alkotó jellegű tanítására. Különböző művészeti és gyermektanulmányi munkák, valamint nevelési gyakorlatok által fejleszti a pedagógusok személyes és pedagógiai képességeit, alkotó fantáziáját, illetve felelősségtudatát, úgy, hogy a résztvevők képessé váljanak nevelőmunkájuk elemzésére, a közösségi feladatok vállalására, és a további szakmai fejlődésre.

A szakirányú továbbképzés specialitása: több szempontból mutatja be a gyermeki – különösen az iskoláskori – fejlődés életkor-specifikus, testi, lelki, szellemi folyamatait. Bemutatja a temperamentumok, valamint a kognitív, affektív és a volitív/motivációs adottságok kapcsolatát az iskolai készség- és képességfejlesztéssel, illetve a különböző tantárgyak szerepét ezek nevelési folyamatában. Megismerteti a pedagógusokat a Waldorf-iskolák speciális működési formáival, pl. epochális oktatás, tanulási folyamatok tervezése, az intézmény és a tanulócsoportok szociális struktúrája, a tanári konferencia szerepe, önigazgató és demokratikus iskolavezetés, környezetformálás, együttműködés a szülőkkel és a fenntartóval, a Waldorf-iskolák alapításának jogi, gazdasági, és pedagógiai feltételei.

A Waldorf-osztálytanító szakképzettséget szerzett pedagógus a hatályos Waldorf-kerettanterv előírásai szerint alkalmassá válik a Waldorf-iskolában 1–8. osztályig osztálytanítói feladatok ellátására. A köznevelésben vagy a gyermek- és ifjúságügyhöz tartozó civil szervezetekben dolgozó pedagógusok a szakképzettség birtokában alkalmassá válnak arra, hogy a Waldorf-pedagógia szemléletét, illetve elemeit pedagógiai munkájukban felhasználják.

### A képzési idő félévekben

4 félév

### A szakképzettség megszerzéséhez összegyűjtendő kreditek száma

120 kredit

### A képzés önköltsége

220 000 Ft/félév

### A felvétel feltételei

1. Jelentkezési díj befizetése
2. Az alábbi szakok valamelyikén legalább alapképzésben (korábban főiskolai képzésben) szerzett oklevél:
* tanító,
* gyógypedagógus,
* tanár.
1. Motivációs beszélgetésen való megfelelés

*Motivációs beszélgetés****:*** a képzés vezetői és oktatói által a jelentkezők számára szervezett egyéni interjú (beszélgetés) eseménye.

Témakörök:

* A köznevelés bármely területén szerzett pedagógiai gyakorlat, esetleg fejlesztőpedagógiai, gyógypedagógiai gyakorlat annak időtartama és eredményessége
* A Waldorf-pedagógia választásának motivációja
* Az osztályon vagy tanulócsoporton belüli differenciálás igénye

### A szakirányú továbbképzés tervezett indulása

2022/23-as tanév őszi félév

### A képzés indításának körülményei

* A képzés megfelelő létszámú jelentkező esetén indul.
* A képzés a szorgalmi időben, általában kéthetente péntek délután és szombat egész nap történik.
* Munkaforma: levelező tagozat.

### Beszámítás a gyógypedagógus-szakvizsgába

A szakirányú továbbképzés a 49/2016. (11.30.) ELTE BGGYK Kari Tanács határozata alapján meghatározott feltételek teljesülése esetén a beszámít a gyógypedagógus-szakvizsgába. (A részletes feltételek a kari honlapon elérhetőek.)

### A szakirányú továbbképzési szak ismeretkörei

|  |
| --- |
| Waldorf-pedagógiai, embertani ismeretek |
| Bevezetés a Waldorf-pedagógia természet-, társadalom- és művészetszemléletébe |
| Személyes és pedagógiai képességek fejlesztése |
| Tantárgy-metodikai ismeretek az osztálytanító munkához |
| Témák a Waldorf-iskola életéből |
| Waldorf-iskolai pedagógiai gyakorlat |
| Szabadon választható tanegységek |
| Szakdolgozat/Portfólió |

### A felvételi eljárás díja

* 7000 Ft
* A jelentkezési díj befizetése átutalással lehetséges. Átutalással való befizetés esetén:
	+ címzett: Eötvös Loránd Tudományegyetem
	+ bankszámlaszám: 10032000-01426201-00000000
	+ Az utaláskor a közleményben feltüntetendő adatok: KN1745/09, R940535000, jelentkező neve
	+ Kérjük a közlemény pontos kitöltését. Hibás adatok megadása esetén az egyetem az összeget a feladónak visszautalja, így a szakirányú továbbképzésre a jelentkezést nem tudjuk elfogadni.
* Adott jelentkezési időszakban egyszer befizetett jelentkezési díjjal a jelentkező több különböző szakirányú továbbképzésre is jelentkezhet, azonban ebben az esetben a választott továbbképzésekre történő jelentkezéseit rangsorolnia kell. Egyszeri 7000 Ft-os jelentkezési díj befizetésével azonban csak egy szakirányú továbbképzésre lehet felvételt nyerni.

### A jelentkezés módja

* Jelentkezni a kari honlapról ([www.barczi.elte.hu](http://www.barczi.elte.hu)) letölthető jelentkezési lap kitöltésével lehet, amihez csatolni kell az alábbi mellékleteket:
	+ az alábbi szakok valamelyikén legalább alapképzésben (korábban főiskolai képzésben) szerzett oklevél másolata: tanító, gyógypedagógus vagy tanár;
	+ szakmai önéletrajz
	+ motivációs levél
	+ a 7.000 Ft-os jelentkezési díjbefizetéséről szóló igazolás (igazolás a banki átutalásról);
	+ amennyiben a jelentkezési díjról számlát igényel, a számlakérő nyilatkozatot is csatolni kell a jelentkezéséhez.
* A jelentkezést akkor tekintjük elfogadottnak, ha
	+ valamennyi mellékletet hiánytalanul csatolták és
	+ a honlapon közzétett jelentkezési határidőig postai úton beérkezett.

**A jelentkezési lapot és annak mellékleteit az alábbi címre kell megküldeni:**ELTE Bárczi Gusztáv Gyógypedagógiai Kar Tanulmányi Hivatal, 1097 Budapest, Ecseri út 3.

**További információ kérhető**

adminisztratív kérdésekben Rada Andrea tanulmányi előadótól:

e-mail: tovabbkepzo@barczi.elte.hu telefon: +36 1/358-55-27

szakmai kérdésekben Sósné Pintye Mária szakfelelőstől az alábbi e-mail címen:

pintye.maria@barczi.elte.hu

Budapest, 2022. január

Sósné Pintye Mára dr. Maléth Anett

 szakfelelős szakmai igazgató

s.k. s.k.

1. FNYF-265-1/2017 [↑](#footnote-ref-1)